8 Januari 2025

Menyaksikan upacara penyerahan watikah pelantikan rasmi jawatan Ketua Pegawai Eksekutif dan Ketua Pegawai Operasi Sekretariat Sukan Malaysia XXII (SUKMA XXII) Selangor 2026 kepada Dato' Mohd Yazid Sairi dan Encik Venu Ramadass yang disempurnakan oleh Dato' Menteri Besar Selangor.

Pelantikan ini adalah sebahagian daripada proses awal untuk memastikan penganjuran temasya SUKMA XXII Selangor 2026 dapat dilaksanakan dengan lancar dan berjaya

Mohd Yazid memiliki ijazah sarjana pengurusan strategik dari Universiti Tun Abdul Razak dan kini berkhidmat sebagai Timbalan Setiausaha Kerajaan Negeri Selangor. 

Venu Ramadass pula merupakan lulusan Universiti Malaya dalam bidang sains sukan serta memiliki ijazah sarjana pentadbiran perniagaan dari Glasgow Caledonian University di Scotland. Beliau berpengalaman luas dalam bidang penyiaran dan pengurusan sukan serta merupakan mantan pengurus saluran Astro Arena.